recursal/SuperWikiNEXT-32B huggingface dataset:
**Raja Gautama** ialah pengasas Empayar Tanah Merah pada abad ke-6 Masihi.

Kebangkitan
-----------

Kalinggawarman, kakanda Raja Gautama yang juga Raja Kalathana telah berjaya mengusir suku Khmer yang telah menawan Campa, membina kembali Empayar Funan yang runtuh (522 M) dan melaksanakan penaklukan kembali wilayah kekuasaan Funan.

Pada 561 M, Kalinggawarman telah diisytiharkan sebagai Maharaja Funan dan melantik Raja Gautama menjadi Raja Kalathana dan berfungsi sebagai gabenor tertinggi bagi Segenting Kra dan Semenanjung.

Pembelotan
----------

Namun, Raja Gautama telah membelot kakanda baginda dengan mengisytiharkan kemerdekaan Kalathana daripada Funan pada 566 M dan memindahkan ibu empayar dari Yawakotti (kini di Hilir Kelantan) ke arah (kini di Hulu Kelantan) yang dipercayai kawasan Nenggiri sekarang.

Raja Gautama telah menukar nama Kalathana kepada Tanah Merah berdasarkan lokasi ibu empayarnya yang terletak di kawasan tanah rata berwarna merah batu kawi. Ibu empayar Tanah Merah sebagai Kota Singa.

Hubungan dengan Dinasti Sui
---------------------------

Dinasti Sui telah menyatukan China dengan penawanan Dinasti Chen di selatan pada tahun 589. Tanah Merah di bawah pemerintahan Raja Gautama telah menghantar duta ke Dinasti Sui pada tahun tersebut.

Pengakhiran pemerintahan
------------------------

Pada 591 M, Raja Gautama telah turun takhta dan menyerahkan pemerintahan kepada anakanda baginda, Raja Sri Jaya. Baginda turun takhta untuk menyebarkan ajaran Buddha kepada dunia.

|
|  |
| Didahului oleh**Kalinggawarman** | **Raja Kalathana**556-566 | Diikuti oleh:**tiada** |

|
|  |
| Didahului oleh**tiada** | **Raja Tanah Merah**566-591 | Diikuti oleh:**Raja Sri Jaya** |

Rujukan
-------

* Keturunan Raja-Raja Kelantan dan Peristiwa-Peristiwa Penting

Lihat juga
----------

* Kunjungan Dinasti Sui ke Empayar Tanah Merah
Masjid **Pantai Tanah Merah** merupakan sebuah masjid yang terletak di Km. 16, Tanjung Keling, 76400 Melaka.

Alamat
------

Masjid Pantai Tanah Merah,   
Km. 16,   
Tanjung Keling,   
76400 Melaka

Sejarah
-------

*Masjid Pantai Tanah Merah* merupakan sebuah surau yang dibina pada tahun 1993 di daerah Melaka Tengah, Melaka, lebih kurang 17 kilometer dari Bandar Melaka dan kira-kira 14 kilometer dari Pekan Masjid Tanah. 

Disebabkan oleh pertumbuhan bilangan penduduk yang berlaku kerana pengambilan tanah kerajaan negeri bagi Projek Penapisan Minyak Petronas, surau ini telah dinaikkan taraf menjadi masjid pada tahun 1994. Masjid ini dikelilingi oleh Kampung Pantai Puteri (Pantai Rombang), Pantai Kundur, Tangga Batu Pekan, dan Kampung Seri Gelam.

Pentadbiran
-----------

Masjid Pantai Tanah Merah memiliki nombor pendaftaran masjid No Daftar: MY-04-MT-00167.

Rujukan
-------

1. ↑  Masjid Pantai Tanah Merah[*pautan mati kekal*]

Pautan luar
-----------

* (Melayu) Laman web Masjid Tanah Merah Jaya Diarkibkan 2005-12-14 di Wayback Machine
**Orang Cajun** (bahasa Inggeris: *Cajuns*code: en is deprecated , bahasa Perancis: *les Cadiens)* adalah kelompok etnik yang tinggal khusus di negeri-negeri Louisiana dan Texas di Amerika Syarikat serta provinsi-provinsi maritim Kanada.

Masyarakat ini wujud hasil buangan negeri orang-orang dari jajahan Acadia milik Empayar Perancis yang ditawan berikutan Perang Perancis dan Indian. Sebilangan besar orang Cajun ini berketurunan Perancis. Kaum Cajun yamg menduduki sebahagian besar populasi Louisiana selatan telah memainkan peranan besar mempengaruhi budaya negeri tersebut.

Budaya
------

### Perayaan

Banyak acara diadakan berkaitan anutan Gereja Katolik masyarakat ini seperti Minggu Suci dan Lent. Lent khususnya disambut penuh pengharapan melalui *Mardi Gras* yang dirayakan khas sebelum hari Rabu Abu.

### Masakan

Gaya masakan yang dibawa masyarakat ini datang daripada para petani Perancis yang turut menerapkan unsur-unsur Sepanyol dan Afrika Barat (melalui hamba abdi dibawa ke kawasan Selatan Amerika Syarikat). Makanan laut seperti udang, udang krai dan ikan keli menjadi pilihan khusus masakan ini selain juga rempah ratu seperti lada hitam, lada cayenne dan daun salam.

Beras dan jagung adalah makanan ruji masyarakat ini lagi-lagi dengan iklim persekitaran yang membenarkan penanaman padi dalam sawah.

Rujukan
-------

1. ↑  Landry, Christophe. "A Creole Melting Pot: the Politics of Language, Race, and Identity in southwest Louisiana, 1918-45" (dalam bahasa Inggeris). Cite journal requires `|journal=` (bantuan)
2. ↑  Carl A. Brasseaux, *Acadian to Cajun: Transformation of a People*. Jackson, Miss.: University Press of House Webster's Unabridged Dictionary, 2nd edition
**Ramuan** (Jawi: ‏راموان‎code: ms is deprecated ‎) ialah bahan yang dikumpulkan dari persekitaran (yakni *diramu*; Jawi: ‏درامو‎code: ms is deprecated ‎ dari kata dasar *ramu* رامو‎) dan digunakan amnya membentuk sebahagian campuran termasuk dalam masak-memasak yakni menyukat berapa banyak rempah ratus untuk membuat suatu lauk hidangan, dedaun akar untuk membuat ubatan mahupun kayu-kayan untuk bertukang membina suatu binaan rumah. Banyak produk perdagangan mengandungi ramuan rahsia yang dipasarkan untuk menjadikannya lebih baik daripada produk saingan. Dalam industri farmaseutikal, bahan aktif ialah bahan formulasi yang membekalkan kesan yang diperlukan oleh pelanggan.

Undang-undang negara biasanya memerintah bahawa produk makanan yang disediakan untuk memaparkan senarai ramuan, dan secara tertentu memerintah bahan tambahan tertentu untuk disenaraikan.

Di kebanyakan negara maju, undang-undang memerintah bahawa ramuan disenaraikan menurut berat nisbinya di dalam produk. Sekiranya suatu ramuan itu sendiri terdiri daripada lebih daripada satu ramuan (seperti kepingan biskut yang merupakan sebahagian daripada aiskrim perisa "biskut dan krim"), kemudian bahawa ramuan disenarikan mengikut peratusan jumlah produk yang digunakan, dengan ramuannya sendiri dipaparkan di sebelahnya di dalam tanda kurungan.

Ramuan buatan
-------------

**Ramuan buatan** biasanya merujuk ramuan yang merupakan buatan, seperti:

* Bahan tambahan makanan
* Pengawet
* Pengganti gula, pemanis buatan
* Perisa buatan
* Pewarna makanan

Lihat juga
----------

* Makanan palsu
* Bil bahan

Rujukan
-------

1. 1 2  Lihat:

	* "ramu". *Kamus Dewan* (ed. ke-4). Dewan Bahasa dan Pustaka Malaysia. 2017.
	* "ramu". *Kamus Besar Bahasa Indonesia* (ed. ke-3). Badan Pengembangan dan Pembinaan Bahasa Republik Indonesia. 2016.
2. 1 2  Wilkinson, Richard James (1932). "ramu". *A Malay-English dictionary (romanised)*. **II**. Mytilini, Yunani: Salavopoulos & Kinderlis. m/s. 308 – melalui TROVE, Perpustakaan Negara Australia.
3. ↑  Khir Johari (Oktober 2021). "The Role of Foraging in Malay Cuisine". *BiblioAsia* (dalam bahasa Inggeris). Perpustakaan Negara Singapura. Dicapai pada 10 November 2021.
4. ↑  "FDA: A Food Labeling Guide", April 2008.
**Quaker** ([kué.kĕr]) ialah golongan sebuah kelompok agama Kristian diberi nama rasmi **Religious Society of Friends**, **Society of Friends** atau **Friends Church**.

Mereka muncul pada abad ke-17 di England hasil pergerakan Legatine-Arians dan beberapa puak Protestan lain yang memecahkan diri daripada Gereja England.

Golongan ini banyak menyumbang kepada bidang perbankan dan perindustrian; bahkan juga turut serta mencetus kerja-kerja filantropi termasuk projek menyentuh penghapusan perhambaan, reformasi pemenjaraan serta keadilan masyarakat. Mereka diberikan Hadiah Keamanan Nobel tahun 1947 atas penggiatan mereka dalam kerja amal semasa Perang Dunia Kedua - penghadiahan ini diberikan oleh Jawatankuasa Khidmat Sahabat Amerika dan Saksi Keamanan dan Sosial Quaker bagi pihak mereka.

Rujukan
-------

1. ↑  "FAQs". *Friends General Conference*. Dicapai pada 9 Januari 2018.
2. ↑  Jackson, Peter (20 January 2010). "How did Quakers conquer the British sweet shop?". BBC News. Dicapai pada 9 January 2018.
3. ↑  "The Nobel Peace Prize 1947". Nobel Foundation. Dicapai pada 12 November 2008.
4. ↑  Jahn, Gunnar. "Award Ceremony Speech (1947)". Nobel Foundation. Dicapai pada 6 Oktober 2011.
5. ↑  Abrams, Irwin (1991). "The Quaker Peace Testimony and the Nobel Peace Prize". Dicapai pada 24 November 2018.
**Mazlan Hamzah** merupakan seorang penyanyi, pemuzik dan penggubah lagu yang berasal dari Ipoh, Perak. Beliau juga merupakan abang kepada Mazuin Hamzah dan pernah menganggotai sebuah kumpulan muzik iaitu Quinary M. Beliau telah banyak menyusun lagu untuk penyanyi yang terkenal seperti Aman Shah, Sheila Majid, Anita Sarawak dan ramai lagi.

Kehidupan dan karier
--------------------

### Penglibatan dalam Quinary M dan Bakat 1978

Beliau pernah merakamkan lagu untuk album duet bersama adiknya, Mazuin Hamzah. Antara album tersebut ialah *Ratapan Anak Tiri* dan *Jangan Lah Jangan*. Seterusnya, kerjaya dan pembabitan muzik Quinary M secara serius bermula ketika beliau bergandingan bersama Mazuin untuk menyertai sebuah rancangan televisyen terbitan RTM pada tahun 1974. Bagaimanapun, setahun selepas itu, mereka sekeluarga berpindah ke Moscow, Rusia kerana mengikut bapa iaitu Hamzah Ramli yang bertugas sebagai diplomat pada ketika itu. Semuanya mula berubah ketika di Moscow dan perjalanan seni mereka ini pula mula berkembang.

Pada ketika itu, mereka sudah berpeluang untuk mengadakan persembahan di stesen televisyen Moscow atas usaha ayah mereka. Beliau telah dapat melihat bakat anak-anaknya dalam bidang muzik dan selepas itu, beliau menubuhkan *The M* memandangkan pangkal nama anak-anaknya yang bermula dengan huruf M. Tiga tahun selepas itu, mereka berpindah kembali ke Malaysia dan peluang ini terus diambil untuk memperkembangkan lagi bakat seni mereka. Sehubungan dengan itu, nama kumpulan juga ditukar menjadi Quinary M. Quinary M diambil daripada bahasa muzik yang membawa maksud lima. Selain itu, Quinary M adalah kumpulan pertama seumpamanya di Malaysia yang menampilkan semua anggotanya mempunyai pertalian adik-beradik. Mereka juga telah menyertai pertandingan Bakat 1978 dan berjaya melangkah ke peringkat akhir. 
Bagaimanapun, kumpulan ini terpaksa dibubarkan selepas pemergian ayah mereka pada 1981. Kemudian, masing-masing telah membawa haluan sendiri termasuklah beliau yang memilih untuk menjadi penyanyi solo.

Diskografi
----------

### Album duet (bersama Mazuin Hamzah)

* *Ratapan Anak Tiri* (1974)
* *Jangan Lah Jangan* (1975)

### Album studio (bersama Quinary M)

* *Cinta Palsu* (1979)
* *Kasihku Bagaikan Debu* (1980)
* *Kini Kau Berubah* (1981)

### Album studio (solo)

* *Aku dan Diriku* (1984)
* *Refleksi* (1987)

Filemografi
-----------

| Tahun | Tajuk | Peranan | Nota |
| --- | --- | --- | --- |
| 1979 | *Kisah Seorang Biduan* | Sebagai anggota kumpulan Quinary M | Filem ini merupakan satu-satunya lakonan beliau serta menampilkan adik-beradiknya yang lain sebagai kumpulan Quinary M. Mazuin menyanyikan lagu *Mengapa* yang juga termuat di dalam album pertama mereka, *Cinta Palsu* (1979). |

Rujukan
-------

1. ↑  Shazryn Mohd. Faizal (19 Oktober 2006). "Mazlan Hamzah kurang selesa cerita kisah peribadi". *Utusan Malaysia*. Dicapai pada 8 Februari 2013.
2. 1 2 3  Suzan Ahmad (11 Januari 2009). "Quinary M bubar selepas bapa meninggal dunia". *Berita Minggu*. Dicapai pada 21 Disember 2012.
3. ↑  "Imbasan Bakat 1978". 8 Julai 2011. Dicapai pada 21 Disember 2012.
**Narciso G. Reyes** (lahir 2 Februari 1914 di Tondo, meninggal dunia pada 7 Mei 1996) ialah seorang diplomat dan penulis Filipina. Beliau berkhidmat sebagai Pengerusi UNICEF dari 1972 hingga 1974 dan sebagai Setiausaha Agung Persatuan Negara-negara Asia Tenggara dari 1980 hingga 1982. Reyes juga pernah berkhidmat sebagai Wakil Tetap ke Pertubuhan Bangsa-Bangsa Bersatu dan Duta Besar ke United Kingdom, China dan negara-negara lain.

Kerjaya
-------

Beliau pada mulanya bekerja sebagai penerbit, wartawan dan penerbit akhbar. Pada tahun 1948, beliau menyertai perkhidmatan awam dan dihantar ke Misi Tetap ke Pertubuhan Bangsa-Bangsa Bersatu di New York pada tahun 1954. Beliau kemudian menjadi Pengarah Agensi Penerangan Filipina. Beliau kemudiannya dihantar ke Thailand dan menjadi Duta Besar di Burma dari 1958 hingga 1962. Pada tahun 1962, beliau menjadi Duta Besar di Indonesia. Dari tahun 1966 hingga 1970 beliau berkhidmat sebagai Duta Besar ke United Kingdom. Beliau kemudian menjadi Wakil Tetap ke Pertubuhan Bangsa-Bangsa Bersatu di New York. Beliau ialah Pengerusi UNICEF dari 1972 hingga 1974.

Dari 1977 hingga 1982 beliau menjadi Duta Besar Republik Rakyat China. Beliau ialah Setiausaha Agung Persatuan Negara-negara Asia Tenggara dari 1980 hingga 1982.

Rujukan
-------

1. ↑  *Covert Operations and the CIA's Hidden History in the Philippines*
2. ↑  Philippine Embassy London
3. ↑  Philippine Permanent Mission to the United Nations
4. ↑  Officers of the UNICEF Executive Board 1946–2014, UNICEF
5. ↑  Executive Board, UNICEF
6. ↑  Philippine Embassy Beijing
7. ↑  Statement of the ASEAN Secretary-General, H.E. Narciso G. Reyes, on the Occasion of the Formal Inauguration of the ASEAN Secretariat Building (Jakarta, 9 May 1981)
Peta kawasan-kawasan diduduki orang Nungar di Australia Barat.
**Orang Nungar** ([nu.ngar], bahasa Inggeris: **Noongar**code: en is deprecated ) atau **Nyungar** ([nyu.ngar], bahasa Inggeris: **Nyoongar**code: en is deprecated ) adalah masyarakat peribumi yang menduduki barat daya negeri Australia Barat di negara benua Australia dari Geraldton di pantai barat ke Esperance di pantai selatan negeri tersebut. Keseluruhan tanah diduduki kelompok ini diberi nama **Noongar boodja*code: nys is deprecated* , "negeri Nyungar" dalam bahasa Nyungar.

Kelompok ini dibahagikan kepada 14 kelompok: Amangu, Ballardong, Yued, Kaneang, Koreng, Mineng, Njakinjaki, Njunga, Pibelmen, Pindjarup, Wadandi, Whadjuk, Wiilman dan Wudjari.

Rujukan
-------

1. ↑  "Norman Barnett Tindale". South Australia Museum. Diarkibkan daripada yang asal pada 26 Oktober 2005.
2. ↑  "Connection to Country". *Kaartdijin Noongar - Noongar Knowledge*. South West Aboriginal Land & Sea Council. Dicapai pada 2 April 2022.

|  |  |
| --- | --- |
|  | Rencana berkaitan Australia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Masjid Chengkau Hulu** terletak di Kampung Chengkau Ulu, Rembau, Negeri Sembilan. Masjid ini dibina secara gotong royong penduduk yang diketuai oleh Undang Luak Rembau, Dato' Haji Sail, pada tahun 1870. Pada masa ini masjid ini mempunyai 120 orang ahli kariah.

Masjid Chengkau Ulu telah dibina pada tahun 1870M Pengasannya ialah YTM Dato' Undang Luak Rembau.

Tapak masjid ini telah diwakafkan oleh penduduk setempat. Bangunan asal masjid ini telah dibina oleh YTM Dato' Undang Luak Rembau iaitu Dato' Haji Sail pada tahaun 1870M secara bergotong royong dan pada tahun 1893M bangunan masjid ini dibaiki semula oleh YTM Dato' Undang Luak Rembau iaitu Dato' Hj Sulong bin Ambia.

Pada tahun 1976M sekali lagi bangunan Masjid Chengkau Ulu dibina baru oleh penduduk kampung dengan derma orang ramai serta sumbangan daripada pihak Kerajaan Negeri. Masjid ini pernah beberapa kali dibaiki dan dinaik taraf pada tahun 1883M, 1976M, 1994M, 1995M, 2005M, 2006M, dan 2009M.

Semasa dibina ahli jemaah masjid ini hanya seramai 60 orang sahaja akan tetapi kini ia telah meningkat kepada 150 orang jemaah dalam satu - satu masa.

Pautan luar
-----------

* Masjid Chengkau Ulu
* Masjid Chengkau Ulu[*pautan mati kekal*]
Musim kedua ***Raisha***, juga dikenali sebagai ***Raisha 2***, ditayangkan di platform Tonton dua minggu sebelum tayangan di TV dan mula ditayangkan di TV3 mulai 5 Disember 2018 sehingga 21 Disember 2018 menggantikan *Cinta Lemon Madu* dan digantikan oleh *Aku Cinta Dia*.

Ia juga boleh didapati melalui penstriman dalam talian di saluran YouTube rasmi TV3.

Sinopsis
--------

Mengisahkan tentang Raisha seorang wanita yang begitu dahagakan populariti. Beliau yang sebelum ini mempunyai seorang anak lelaki, Qayyum hasil dari perkahwinannya bersama Reymy kemudiannya berkahwin dengan Fuad, seorang usahawan muda yang juga sahabat karibnya semenjak bangku sekolah. Setiap perniagaan pastinya melalui beribu cabaran dan Fuad tidak terkecuali. Apabila pendapatan perniagaan Fuad semakin merosot, Raisha merasakan dia perlu mengejar cita-citanya kembali untuk meningkatkan populariti.

Tempat Raisha bekerja dikunjungi syarikat penerbitan dan dijadikan lokasi penggambaran. Bagaikan tuah datang bergolek, kejelitaan Raisha menarik perhatian Rashdan dan ditawarkan watak utama di dalam sebuah filem. Raisha telah merahsiakan statusnya malahan dia mendakwa Qayyum hanyalah anak saudaranya.

Fuad tidak senang hati dengan perubahan Raisha. Raisha sering mencari masa dan alasan untuk berjumpa dengan Rashdan. Dia sudah melupakan tanggungjawabnya sebagai seorang isteri dan ibu. Rashdan pula sudah jatuh cinta dengan Raisha. Dia meyakinkan Raisha bahawa dia akan menjaga Raisha di Kuala Lumpur nanti. Lantas, Raisha berfikir bahawa penceraian bersama Fuad adalah jalan terbaik baginya.

Perasaan marah telah menguasai Fuad dan mereka berdua bergaduh besar. Fuad tidak akan bersetuju untuk menceraikan isterinya kerana masih menyayangi Raisha. Bagaimanapun, Raisha sudah tidak tahan lagi dengan perangai Fuad yang sering memaksanya untuk berubah. Raisha tetap inginkan penceraian dari Fuad dan nekad berhijrah ke Kuala Lumpur. Adakah Fuad akhirnya melafazkan cerai?

Pelakon
-------

### Pelakon utama

* Diana Danielle sebagai Raisha
* Hafidz Roshdi sebagai Fuad

### Pelakon pembantu

* Mawar Rashid sebagai Zulaikha
* Fadlan Hazim sebagai Rashdan
* Tunku Hanis sebagai Tini
* Hafreez Adam sebagai Mikail
* Azrel Ismail sebagai Azlan
* Aishah Atan sebagai Mak Aini
* Reen Rahim sebagai Mira
* Fara Mendoza sebagai Kiki
* Ridzuan Hashim sebagai Datuk Zack
* Noniswara sebagai Datin Sherina
* Fahrin Ahmad sebagai Nizam
* Sharifah Husna sebagai Diya
* Mahsuri Jasuli sebagai Khairul
* Lina Ayu sebagai Kak Lia
* Suzana sebagai Liana
* Aimi Said sebagai Sham

Rujukan
-------

1. ↑  Raisha 2 kembali dengan musim baharu Media Permata Online (15 Disember 2018). Dicapai pada 28 Februari 2019.
2. ↑  Raisha 2 lebih dramatik *Kosmo!*. Dicapai pada 28 Februari 2019.
3. ↑  Salma Syahbuddin (21 November 2018). Raisha 2 kembali menunutut kesempurnaan hanya di Tonton XTRA.com.my. Dicapai pada 1 Disember 2018.
4. ↑  Budiey (20 November 2018). Sinopsis drama Raisha 2 lakonan Diana Danielle Sensasi Selebriti. Dicapai pada 28 Februari 2019.
5. ↑  *Raisha 2 (2018): Episod Penuh*. *YouTube*. TV3. Dicapai pada 7 Januari 2020.
Profesor Emeritus Tan Sri Dr **Omar Abdul Rahman** merupakan penerima Anugerah Tokoh Akademik Negara Malaysia. Dr Omar merupakan pakar veterinar Malaysia pertama mendapat Ijazah Doktor Falsafah (PhD) dari University of Cambridge, United Kingdom.

Beliau dilahirkan pada 9 November 1932 di Kota Bharu, Kelantan. Beliau merupakan profesor dan dekan pertama yang dilantik oleh Universiti Pertanian Malaysia (kini Universiti Putra Malaysia atau UPM) bagi Fakulti Perubatan Veterinar dan Sains Haiwan UPM. Beliau antara ahli akademik pengasas bagi pembangunan UPM.

Tokoh Akademik Negara
---------------------

Beliau ditabal sebagai Tokoh Akademik Negara 2010 pada Majlis Anugerah Akademik Negara (AAN) 2009 dan 2010 pada Isnin 10 Oktober 2011. Anugerah disampaikan oleh Timbalan Perdana Menteri Malaysia, Tan Sri Muhyiddin Yassin. Turut hadir ialah Menteri Pengajian Tinggi, Datuk Seri Mohamed Khaled Nordin dan Ketua Setiausaha Kementerian Pengajian Tinggi yang juga merupakan Pengerusi Jawatankuasa Induk AAN 2009 dan 2010, Datuk Ab Rahim Md Noor.

Rujukan
-------

1. ↑  Dr Omar Diiktiraf Tokoh Akademik Negara 2010
**Negeri lindungan** ialah sebarang negeri yang mempunyai kewajipan bersama dengan negeri atau empayar yang lebih unggul, dalam status sama dengan sebuah abdi dalam sistem feudal di Eropah Zaman Pertengahan. Kewajipan tersebut biasanya termasuk sokongan ketenteraan sebagai tukaran hak istimewa tertentu. Dalam beberapa kes, kewajipan tersebut termasuk membayar ufti, tetapi negeri yang melakukan demikian lebih baik dipanggil negeri ufti. Kini, istilah yang lebih umum ialah negara boneka, negeri naungan, negara pelanggan, negara bersekutu atau negara satelit.

Contoh sejarah
--------------

### Empayar Hittite

Rencana utama: Hittite
Troy merupakan negeri naungan Empayar Hittite, bersama dengan tanah Arzawa yahg lain.

### China Purba

Rencana utama: Negeri-negeri China Purba
Dari zaman Dinasti Zhou (1046–770 SM) hingga Dinasti Han (206 SM–220M), bilangan berbeza-beza negeri lindungan wujud di China purba.

Negeri ini berbeza-beza saiznya dari negera kota kecil hingga abdi yang mengawal jalur besar wilayah seperti Negeri Chu dan Qi. Salah satu negeri lindungan ini akan pergi menakluk China dan menyatukan negara di bawah maharaja pertama Qin Shi Huang.

### Empayar Uthmaniyah

Rencana utama: Negeri lindungan dan ufti Empayar Uthmaniyah
Negeri lindungan dan ufti Empayar Uthmaniyah pada tahun 1590
Empayar Uthmaniyah (1299–1923) mengawal sebilangan negeri ufti atau lindungan di kawasan pinggir wilayahnya. Jajahan takluk mengambil sebilangan bentuk yang berbeza dengan beberapa negeri dibenarkan melantik pemimpin mereka sendiri. Negeri-negeri lain membayar ufti untuk tanah mereka.

Semasa abad ke-18, Empayar Uthmaniyah mengawal banyak negeri lindungan dan ufti seperti kerajaan putera Wallachia dan Moldavia, atau Kekhanan Krimea.

Lihat juga
----------

* Mandala (model politik)
* Negara boneka
* Perang Rom-Parsi, semasa kerajaan lindungan memainkan peranan penting

Rujukan
-------

1. ↑  Bryce, Trevor (2005). *The Trojans and their neighbours*. Taylor & Francis. ISBN 9780203695340.

Pautan luar
-----------

* Kategori berkenaan Negeri lindungan di Wikimedia Commons

Templat:Autonomous types of first-tier administration


  

Templat:Government-stub
Haji Omar Said Chokroaminoto  
Sumber: foto-foto.com
**Haji Omar Said Cokroaminoto** (6 Ogos 1882 - 17 Disember 1934)  ialah ketua parti politik Sarekat Islam di Indonesia.

Dilahirkan di Kabupaten Ponorogo, Jawa Timur, Cokroaminoto ialah anak kedua daripada 12 orang adik-beradik. Ayahnya, R. M. Cokroamiseno, seorang pegawai pemerintahan, manakala datuknya, R. M. Adipati Cokronegoro, pernah menjawat bupati Ponorogo.

Pada bulan Mei 1912, Chokroaminoto menyertai pertubuhan Sarekat Dagang Islam yang telah diharamkan oleh pihak berkuasa, akibat sebuah rusuhan anti-Cina pada awal tahun tersebut. Pertubuhan itu mendaftarkan semula sebagai "Sarekat Islam" pada bulan September, dan Chokroaminoto dilantik sebagai ketuanya. 

Sebagai salah satu pelopor pergerakan nasional, Cokroaminoto mempunyai tiga orang pengikut yang kemudian mewarnai politik Indonesia, iaitu Sukarno, ahli nasionalisme, Semaun, ahli sosialis, dan Kartosuwiryo, ahli agama.

Chokroaminoto wafat pada tahun 1934 dan dikebumikan di TMP Pekuncen, Yogyakarta. Salah satu kata-kata mutiaranya yang masyhur adalah: "Setinggi-tinggi ilmu, semurni-murni tauhid, sepintar-pintar siasat".

Lihat juga
----------

* Tokoh Indonesia

Rujukan
-------

1. ↑
2. ↑  Tarling N. *The Cambridge History of Southeast Asia*. page 236. Cambridge University Press, 1999. ISBN 9780521663717
3. ↑  Keat Gin Ooi, editor. *Southeast Asia: a historical encyclopedia, from Angkor Wat to East Timor*, Volume 3 page 1180, Page 1226, Page 1334. Publisher ABC-CLIO, 2004 the University of California. ISBN 9781576077702
4. ↑  Pranadipa Mahawira. *Cinta Pahlawan Nasional Indonesia: Terlengkap & Terupdate* pages 12-13. Publisher
WahyuMedia, 2013. ISBN 9789797957513

Bacaan lanjut
-------------

* 1993. *Ensiklopedi Umum*. Yogyakarta: Kanisius.
* Mirnawat. *Kumpulan Pahlawan Indonesia Terlengkap* Publisher Cerdas Interaktif, 2012. ISBN 9789797883430
Untuk kegunaan lain, sila lihat Memento mori (nyahkekaburan).

*Earthly Vanity and Divine Salvation* oleh Hans Memling. Ini triptych membezakan keindahan duniawi dan kemewahan dengan prospek kematian dan neraka.
Panel luaran merupakan *Braque Triptych* oleh Rogier van der Weyden menunjukkan tengkorak penaung yang dipaparkan di dalam panel dalaman. Tulang-tulang yang lain pada bata, simbol mantan industri dan pencapaian.

***Memento mori*** (Latin 'ingatlah (yang kamu akan) mati'), atau juga dikenali sebagai *memento mortis*, "peringatan kematian", ialah kepercayaan Latin pada zaman pertengahan dan amalan mengingatkan pada kematian, ia adalah sebagai satu cara untuk menilai hidup duniawi. Ia juga berkait dengan *ars moriendi* atau "Seni Kematian" dan kesusasteraan yang berkaitan. *Memento mori* telah menjadi sebahagian penting dalam disiplin pertapa sebagai satu cara untuk menyempurnakan diri, dengan cara menanam ketakterikatan kepada dunia dan kebaikan lain, dan mengalihkan perhatian ke arah keabadian jiwa dan akhirat.

Bagi pengkaji sejarah kesenian, *memento mori* merujuk kepada peringatan seni atau simbolik tertentu. Dalam konteks seni Kristian Eropah, ia berkait dengan ungkapan "dibangunkan bersama kebangkitan Kekristianan, yang menekankan Syurga, Neraka, dan keselamatan jiwa di akhirat."

1. ↑  Campbell, Lorne. Van der Weyden. London: Chaucer Press, 2004. 89. ISBN 1-904449-24-7
2. 1 2  Literally 'remember (that you have) to die' Diarkibkan 2016-08-23 di Wayback Machine, Oxford English Dictionary, Third Edition, June 2001.
3. ↑  See Jeremy Taylor, *Holy Living and Holy Dying*.
4. ↑  Memento Mori, Museum of Art and Archaeology, University of Missouri  Diarkibkan 2010-06-06 di Wayback Machine
**Pulau Serangga** seluas 18 hektar di pantai timur Sabah telah diisytiharkan sebagai hutan simpan kelas 4 mulai 27 Jun 2007. Hal ini telah diumumkan dalam satu sidang media oleh Datuk Seri Musa Aman di Kota Kinabalu, Sabah selepas kajian mendalam oleh Jabatan Perhutanan Sabah. Kedudukan pulau dan hutan simpan dalam bidang kuasa kerajaan negeri Sabah.

Habitat pulau ini amat sesuai untuk flora dan fauna terutama sekali hidupan marin seperti penyu , marlin , barracuda , kerang gergasi dan batu karang.

Pelancong asing dan pencinta alam sekitar telah lama prihatin terhadap keindahan pulau ini kerana setanding dengan pulau Tabun, pulau Tiga, pulau Sipadan dan pulau Ligitan yang terletak di Laut Sulawesi.

Industri eko perlancongan semakin penting di Sabah selepas penangkapan ahli-ahli kumpulan Abu Sayyap dari kepulauan Jolo, selatan Filipina. Pasukan keselamatan Malaysia sentiasa meronda kawasan perairan agar kejadian culik , lanun dan bunuh dapat diatasi. Sabah pernah diisytiharkan sebagai kawasan tidak selamat oleh kerajaan Amerika beberapa ketika dahulu.

Rujukan
-------

Bernama.com
**Memerang kumis** atau **berang-berang kumis** (nama saintifik: *Lutra sumatrana*) ialah sejenis memerang yang dianggap pupus sehingga tahun 1998. Bagaimanapun, memerang ini kini telah ditemui di Semenanjung Malaysia, Borneo, Jawa, Sumatera, Thailand, dan Indochina, serta di Tasik Toluca, California, Amerika Syarikat. n.

Bentuk dan saiz Memerang Kumis adalah serupa dengan memerang Eurasia (*Lutra lutra*). Hampir satu meter panjangnya, memerang ini mempunyai kaki renang serta kuku yang kuat. Kulitnya berwarna perang tua di bahagian atas dan perang pucat di bahagian bawah, dengan garis pemisahan yang nyata. Bulunya halus dan lembut, sebagaimana dengan kebanyakan memerang yang lain. Muncungnya berbentuk perisai dan dilitupi oleh bulu. 

Pada umumnya, memerang dianggap sebagai penunjuk ekologi yang terbaik. Di mana terdapat memerang, di situlah air sungai tidak tercemar. Memerang akan meninggalkan sesuatu kawasan jika tempat itu tidak lagi membekalkan ikan yang mencukupi.

Sebagaimana dengan memerang yang lain, Memerang Kumis adalah haiwan sosial. Haiwan ini keluar dalam kawanan, dan saling melindungi antara satu sama lain. Kekadang, memerang ini akan bergabung dengan kawanan yang lain untuk mencari makanan. Jika terdapat memerang yang baru dilahirkan, memerang dewasa, termasuk memerang jantan, akan bergilir-gilir untuk menjaga anak itu.

Kumpulan memerang mempunyai hierarki. Seekor memerang jantan yang dominan akan mengetuai kekawan itu. Memerang-memerang jantan akan mempergunakan tahinya untuk menandakan kawasan mereka, dan memerang jantan yang paling dominan akan meninggalkan paling banyak tahi berbanding jantan yang lain.

Penglihatan
-----------

Ahli-ahli sains terpukau oleh Memerang Kumis yang amat bijak dan sukar ditangkap. Hanya ada satu Memerang Kumis dalam kurungan di seluruh dunia, di Kemboja. Berbanding dengan Memerang Kecil (*Aonyx cinerea*) dan Memerang Licin (*Lutrogale perspicillata*) yang banyak terdapat di seluruh Malaysia, tiada sesiapa pun yang pernah melihat Memerang Kumis yang masih hidup di negara tersebut. Rekod-rekod tunggal di Malaysia ialah dua ekor mati yang ditemui di Nenasi, Pahang serta di Seberang Perak pada tahun 1990-an. Bagaimanapun pada 2010, memerang ini dijumpai semula di Sabah menggunakan satu siri perangkap kamera.

Rujukan
-------

1. ↑  Hussain SA, Kanchanasakha B, de Silva PK & Olson A (2008). *Lutra sumatrana*. *Senarai Merah Spesies Terancam IUCN 2008*. IUCN 2008. Dicapai pada 2008-10-13.
2. 1 2  Protection of Wild Life Act 1972  
LAWS OF MALAYSIA<br<Act 76
3. 1 2  Elusive otter a bio-indicator Diarkibkan 2007-03-11 di Wayback Machine Jabatan Perkhidmatan Haiwan Negeri Perak
4. ↑  Endangered otter resurfaces in Sabah TheStar Online. 26 Julai 2010
**Pulau Setindan** merupakan satu salah daripada pulau yang tempat tumpuan pelancong di mukim Tenglu, Daerah Mersing, Johor, Malaysia, sebagai tempat beriadah dan bersuka-ria bersama keluarga. Keindahan *Pulau Setindan* yang mempunyai pantai berpasir yang indah dan air yang jernih untuk para pengunjung berkelah dan mandi-manda bersama keluarga. Di *Pulau Setindan*, para pengunjung dapat melakukan aktiviti di pantai seperti bermain layang-layang dan membina istana pasir sepanjang hari dan berehat bersama keluarga di situ dan menikmati keindahan alam semula jadi. 

*Pulau Setindan* yang terletak di mukim Tenglu, daerah Mersing ini amat popular dikalangan pengunjung tempatan dan luar tempat yang ingin lari daripada kesibukan kota dan mendapat ketenangan dan menikmati suasana pulau yang tenang dengan air laut yang jernih. Tidak hairanlah mengapa para pengunjong yang melawat mukim Tenglu, daerah Mersing pasti tidak melepaskan peluang untuk berkunjung ke *Pulau Setindan* dan meneroka keindahan pantai sambil menikmati pelbagai juadah tempatan yang terdapat di gerai-gerai berhampiran untuk beriadah bersama keluarga dan menikmati suasananya yang sepi dan tenang. Pengunjung ke *Pulau Setindan* bukan sahaja dapat menikmati suasana di yang sepi dan tenang, malah pelbagai kemudahan lain turut disediakan seperti aktiviti berkayak, restoran, kemudahan internet, dan pakej percutian dengan harga yang berbaloi.

Geografi
--------

Pulau Setindan merupakan Pulau yang terletak di negeri Johor. Ia menjadi tumpuan pengunjung tempatan dan luar ke mukim Tenglu, daerah Mersing di negeri Johor. Pulau Setindan memiliki iklim tropika dan airnya kekal suam sepanjang tahun, selesa untuk berenang. Terdapat banyak kekayaan semulajadi seperti batu-batu karang dan hidupan-hidupan laut yang menawan menanti untuk diterokai melalui aktiviti snokel. Suhu air berlegar sekitar 29 hingga 30°C sepanjang tahun sungguhpun ia boleh turun beberapa darjah pada musim tengkujuh pada penghujung tahun.

*Pulau Setindan* mengadap ke arah laut China Selatan yang luas, dengan itu mengalami musim tengkujuh dengan gelombang besar pada penghujung tahun akibat tiupan angin timur laut. Keadaan ini menghalang nelayan daripada turun ke laut dan menjadikan aktiviti mandi-manda kurang sesuai akibat ombak besar dan kuat yang melanda kawasan pantai.

Sejarah
-------

Pembukaan
---------

Fauna dan flora
---------------

*Pulau Setindan* memiliki tumbuhan tropika dan hutan malar hijau.

Kemudahan
---------

Lihat juga
----------

Rujukan
-------

1. ↑  GPP Pembangunan Fizikal Pulau-Pulau dan Taman Laut 1 2015.

Pautan luar
-----------

* Kisah Pak Malau, Pulau Setindan
* Lokasi Pulau Setindan di Peta Google
* Pusat Pelancongan Malaysia (MaTiC)
* Pulau & Pantai Pusat Pelancongan Malaysia (MaTiC)
Lima negara terkecil di dunia mengikut kawasan, dari yang terbesar hingga terkecil: San Marino, Tuvalu, Nauru, Monaco, dan Vatican City ditunjukkan dalam skala sama bagi perbandingan saiz.
Peta negeri terkecil di dunia oleh kawasan tanah. Perhatikan banyak perkara ini tidak dianggap sebagai negara kecil.
**Negara mikro** atau **negara kecil** (bahasa Inggeris: *microstate*code: en is deprecated ) ialah negara berdaulat yang mempunyai penduduk yang sangat kecil atau kawasan tanah yang sangat kecil, dan biasanya kedua-duanya. Makna "negara" dan "sangat kecil" tidak jelas dalam undang-undang antarabangsa. Percubaan baru-baru ini, sejak 2010, untuk menentukan negara kecil telah menumpukan pada mengenal pasti entiti politik dengan ciri-ciri kualitatif unik yang dikaitkan dengan batasan geografi atau demografi mereka.

Ada takrifan kualitatif yang menyatakan negara sebegini sebagai "negara yang dilindungi moden, iaitu negara berdaulat yang telah secara sepihak dapat menyusun sifat-sifat kedaulatan tertentu kepada kuasa yang lebih besar dalam pertukaran untuk perlindungan yang tidak baik dari segi politik dan ekonomi mereka terhadap kekangan geografi atau demografi mereka." Takrifan tersebut merangkumi sebilangan entiti politik termasuk Liechtenstein, Monaco, San Marino, Andorra, Kepulauan Cook, Niue dan Negara-negara Persekutuan Mikronesia.

Lihat juga
----------

* Bangsa mikro

Rujukan
-------

1. ↑  Warrington, E. (1994). "Lilliputs Revisited". *Asian Journal of Public Administration*, 16(1).
2. ↑  Dumienski, Zbigniew (2014). "Microstates as Modern Protected States: Towards a New Definition of Micro-Statehood" (PDF). Occasional Paper. Centre for Small State Studies. Diarkibkan daripada yang asal (PDF) pada 2014-07-14. Dicapai pada 7 Jun 2014. Cite journal requires `|journal=` (bantuan)

Bacaan lanjut
-------------

* Sack, John; Silverstein, Shel (1959). *Report from practically nowhere*. Harper.
**Sekolah Dasar Negeri Pulogebang 01 Pagi** atau nama ringkasnya *SDN Pulogebang 01 Pagi*, merupakan sebuah Sekolah Dasar Negeri Negeri yang terletak di Jl. Raya Pulo Gebang, Jakarta Timur, Indonesia.

Sekolah Dasar Negeri Pulogebang 01 Pagi memiliki kod NPSN 20103387. Pada 2010, SDN Pulogebang 01 Pagi memiliki 270 pelajar lelaki dan 269 pelajar perempuan, menjadikan jumlah keseluruhan murid seramai 539 orang. 2010

Sejarah
-------

Pencapaian
----------

1. GRAND PRIX JUNIOR BAND VIII PERINGKAT XII PROVINSI 2009
2. LOMBA DRUM BAND NASIONAL ANAK ( CROSSING THE CHILDREN ) HARI ANAK NASIONAL PIALA MENTERI SOSIAL REPUBLIK INDONESIA JUARA III NASIONAL 2009
3. DIVISI JUNIOR DARUNNAJAH 6th MARCHING BAND COMPETITION PERINGKAT IV PROVINSI 2009
4. TINGKAT SD LOMBA TARI DAERAH DALAM RANGKA HUT KE 25 SANGGAR TARI LANGEN BEKSO JUARA UMUM PROVINSI 2009
5. PERCUSSION CONTEST PODOMORO CITY PERINGKAT II PROVINSI 2009
6. MUSIC`N ANALYSIS PERCUSSION LINE DIVISI JUNIOR DARUNNAJAH 6th MARCHING BAND COMPETITION JUARA III PROVINSI 2009
7. DRUM MAJORATTE DIVISI JUNIOR DARUNNAJAH 6th MARCHING BAND COMPETITION JUARA II PROVINSI 2009
8. BOLA BASKET PUTRA POR SD JUARA I KECAMATAN 2010
9. LOMBA KETERAMPILAN BAHASA INGGRIS GUGUS X JUARA I GUGUS 2010
10. SOLO HORN KEJURDA DRUM BAND DKI KELOMPOK SD TERBAIK SOLO HORN PROVINSI 2010
11. BOLA VOLI PUTRI POR SD JUARA II KECAMATAN 2010
12. BOLA BASKET PUTRA POR SD JUARA I KECAMATAN 2010
13. OSN IPA JUARA II JAKARTA 2011
14. OSN MATEMATIKA JUARA III JAKARTA 2011
15. LOMBA MENYANYI TUNGGAL SD JUARA I KECAMATAN 2011
16. BASKET PUTRA O2SN JUARA II KECAMATAN 2011
17. VOLI PUTRI O2SN JUARA II KECAMATAN 2011
18. BOLA VOLI MINI PUTRI O2SN JUARA II WILAYAH BINAAN 2011
19. LOMBA MENYANYITUNGGAL TINGKAT SD JUARA I KECAMATAN 2011
20. LOMBA BERCERITA SD JUARA III KECAMATAN 2011
21. BOLA BASKET PUTRA O2SN JUARA I WILAYAH BINAAN 2011
22. LOMBA MENYANYI SOLO FESTIVAL KEBUDAYAAN BETAWI SUDIN DIKDAS JAKARTA TIMUR JUARA II KOTAMADYA 2011
Juara I membatik Tingkat Kecamatan cakung jakarta Timur 2012, Juara I Calistung Kecamatan Cakung Jakarta Timur 2012, Juara II Cerita bergambar Tingkat jakarta Timur 2012, Juara III Pidato, Tingkat Jakarta Timur 2012, Juara III menganyam tingkat kecamatan Cakung 2012, Juara II melukis Tingkat Kecamatan cakung, Jakarta Timur 2012, Juara II Menyanyi Tingkat Jakarta Timur 2012, Juara I menari, Tingkat Kecamatan Cakung 2012, Juara I Menyanyi Solo, Tingkat Jakarta Timur 2012, Juara II Puisi, Jakarta Timur 2012.

Alamat
------

Sekolah Dasar Negeri Pulogebang 01 Pagi
Jl. Raya Pulo Gebang,
Jakarta Timur, DKI Jakarta,
Indonesia
Telefon =
Fax =

Pautan luar
-----------

* Indonesia Laman di Kementerian Pendidikan Nasional, Republik Indonesia 2010 / 2011
*
**Rahima Binti Yayah** (lahir 1974 di Tawau, Sabah) juga dikenali sebagai **Rahima Orchient Yayah** merupakan seorang ahli perniagaan dan peragawati Malaysia dan Miss Malaysia/World 1994. Beliau merupakan wanita beragama Islam terakhir yang menjuarai pertandingan itu, sebelum fatwa mengenai wanita Islam dilarang menyertai pertandingan ratu cantik susulan daripada kes Lina Joy yang dikeluarkan pada 1997. Pertandingan Miss World 1994 ini telah diadakan di Sun City, Afrika. Seramai 87 orang jelitawan dari seluruh dunia telah bertanding bagi merebut gelaran wanita tercantik itu.

Berkhawin dengan ahli perniagaan berbangsa (Cina) dan hasil perkhawinan dikurniakan 2 org anak lelaki.

Kerjaya
-------

Semasa mewakili Malaysia ke Miss World 1994, Rahima berjaya mencecah peringkat separuh akhir (10 peserta terakhir). Rahima merupakan wakil Malaysia ketiga yang berjaya melayakkan diri ke peringkat separuh akhir sejak Malaysia menghantar wakil ke pertandingan Miss World pada tahun 1963. Kali terakhir Malaysia berjaya melangkah ke peringkat separuh akhir ialah pada tahun 1979 melalui Shirley Chew. 

Rahima juga merupakan wanita melayu dari Malaysia yang pertama dan terakhir melayakkan diri ke peringkat separuh akhir dalam sejarah pertandingan Miss World. Dalam pertandingan Miss World 1994 itu, Rahima telah dikalahkan oleh aktres jelita dari India iaitu Aishwarya Rai yang berjaya merangkul takhta Miss World 1994.

Rahima kini aktif dalam perniagaan dengan menubuhkan syarikatnya sendiri, Orchient Sdn. Bhd.

Rujukan
-------

1. ↑  Ingat lagi pada Rahima Orchient Yayah, namanya pernah gah di era 90an Rojak Daily. Dicapai pada 27 April 2018.
2. ↑  Former beauty queen now businesswoman *The Borneo Post* (28 Jun 2016). Dicapai pada 28 April 2018.
3. ↑  Mohd Nazliie Zainul (19 April 2017). Bekas ratu cantik jadi tauke busana Muslimah *Berita Harian*. Dicapai pada 23 Mac 2018.

Pautan luar
-----------

* Laman web rasmi
Masjid **Berisu** merupakan sebuah masjid yang terletak di Km. 40, Berisu, 78100 Lubuk Cina, daerah Alor Gajah, Melaka.

Alamat
------

Masjid Berisu,   
Km. 40,   
Berisu,   
78100 Lubuk Cina  
 Melaka

Sejarah
-------

Masjid Kampung Berisu telah dibina sekitar tahun 1922 di atas tanah yang diwakafkan untuk dijadikan tapak bagi mendirikan sebuah masjid di kampung Berisu. Hasrat murni Allahyarhamah ini diberitahu kepada anaknya Allahyarham Mohammad bin Ibrahim bagi melaksanakan hasratnya. Keikhlasan keluarga ini telah disambut dengan rasa terharu dan bangga oleh Allahyarham Penghulu Haji Said Bin Tajid, Bilal Jusoh
dan rakan-rakan sekampung. Dengan itu, Penghulu Haji Said bin Tajid dan penduduk kampung sepakat untuk mengumpulkan dana untuk membina masjid.Ini kerana tapak untuk medirikan masjid telah ada.

Penduduk kampung Berisu bersama-sama turut menyumbang, malah ada segelintir dari penduduk kampung Berisu dikala itu, sanggup menjual, sebahagian dari tanah mereka bagi bersama-sama menyumbang kepada tujuan tersebut. Dengan berbekalkan dana yang ada dan tulang empat kerat bersama semangat yang gigih, Allahyarham Penghulu Said dan rakan-rakan memulakan kerja-kerja penambakan dan meratakan tanah yang diwakafkan tadi beramai-ramai secara bergotong-royong. Kereta lembu digunakan ketika itu, bagi mengangkut pasir, batu dan kayu dan masjid itu dibina secara gotong royong untuk mengalas kayu-kayan yang sederhana, bagi mendirikan atap masjid. Masjid ini siap dibina dalam tahun 1926 dengan derma orang ramai.

Pentadbiran
-----------

Masjid Berisu memiliki nombor pendaftaran masjid No Daftar: MY-04-AG-00017.

Rujukan
-------

1. ↑  Masjid Berisu[*pautan mati kekal*]

Pautan luar
-----------

* Masjid Kampung Berisu
* Masjid Warisan Diarkibkan 2018-08-21 di Wayback Machine
***Rahimah Tanpa Rahim*** 
ialah sebuah siri drama televisyen Malaysia 2021 arahan Eoon Shuhaini dibintangi oleh Puteri Aishah,  Azlee Khairi, Ezzaty Abdullah dan Hafidz Roshdi. Siri ini memulakan tayangan di Slot Akasia TV3 22 Januari 2021 menggantikan Bidadari Salju

Sinopsis
--------

Mengisahkan tentang Rahimah (Puteri Aishah) yang menghidap sindrom MRKH. Rahimah merupakan seorang yang penyayang dan baik hati kepada semua orang di sekelilingnya. Sungguhpun kehidupan hariannya sentiasa dicemuh oleh ibu tirinya, Mak Aini (Liza Abdullah), namun Rahimah tetap cuba untuk menyesuaikan diri di kampungnya dengan membantu jiran-jirannya.

Dalam masa yang sama, bapa Rahimah, Pak Akob (Badrul Muhayat) sering kelihatan mesra dengan rakan karib anaknya, Shida (Diana Dee DFKL). Perbuatan ini mampu dihidu oleh Rahimah, tetapi setiap kali Rahimah cuba untuk memberitahu Mak Aini, Mak Aini akan memarahinya kerana tidak mempercayai kata-kata Rahimah. Rahimah kemudiannya bertemu dengan Jauhar (Azlee Khairi), pengasas NGO remaja bermasalah. Ada sesuatu tentang keikhlasan dan kenaifan Rahimah yang menarik Jauhar untuk cuba membantunya. Namun kerana masalah itu melibatkan keluarganya, Rahimah takut maruah keluarga tergadai dan semakin cuba untuk menjarakkan diri daripada Jauhar.

Mengeruhkan lagi keadaan adalah Mak Aini yang tidak suka Rahimah berhubungan dengan Jauhar kerana tidak mahu nama keluarganya terpalit dengan tuduhan dan fitnah orang kampung. Sebagai seorang yang amat tegas menjaga nama baik dan maruah keluarganya, Mak Aini cukup pantang apabila orang kampung berbicara buruk tentang keluarganya. Namun, keberangan Mak Aini memuncak apabila terjadi suatu tragedi yang melibatkan Pak Akob dan bermula daripada peristiwa itu, Mak Aini mengambil tindakan untuk menghalau Rahimah dari rumah selama-lamanya.

Apakah kaitan Rahimah dengan kes Pak Akob itu? Mampukah perempuan tidak sempurna ini bertahan dalam kehidupannya? Dan adakah Mak Aini mampu pertahankan nama baik keluarganya?

Pelakon
-------

### Pelakon utama

* Puteri Aishah sebagai Rahimah
* Azlee Khairi sebagai Jauhar
* Ezzaty Abdullah sebagai Nurul
* Hafidz Roshdi sebagai Adli

### Pelakon pembantu

* Mustaqim Bahadon sebagai Ramzi
* Liza Abdullah sebagai Mak Ani
* Amelina sebagai Puan Sakinah
* Sera Melissa sebagai Rozana
* Anne Abdullah sebagai Puan Faridah
* Diana Dee sebagai Shidah
* Badrul Muhayat sebagai Pak Akob
* Farhan Asri sebagai Idin
* Azri Iskandar sebagai Tuan Rosdi
* Che Kem sebagai Tuan Firdaus
* Lana Nordin sebagai Laila

Rujukan
-------

1. ↑   Fatin Farhana Ariffin (27 Januari 2021) Tonton dahulu baru komen Berita Harian. Dicapai 28 Januari 2021
2. ↑   Sairul Zamri Misrani (4 Februari 2021) "Puteri Aishah tanggung derita tanpa rahim". *Kosmo.com*. Dicapai pada 5 Februari 2021.
3. ↑   Drama Rahimah Tanpa Rahim Myinfotaip. 21 Januari 2021. Dicapai 22 Januari 2021
**Nitrosasi** ialah sebuah proses menukar sebatian organik kepada terbitan nitroso, iaitu sebatian yang mengandungi kumpulan fungsi R-NO.

Sebatian *C*-Nitroso
--------------------

Sebatian *C*-Nitroso, seperti nitrosobenzene, biasanya dihasilkan melalui pengoksidaan hidroksilamin :

RNHOH + [O] → RNO + H2O

Sebatian *S*-Nitroso
--------------------

Sebatian *S*-Nitroso (<i id="mwGQ">S</i>-nitrosothiols) biasanya disediakan melalui pemeluwapan tiol dan asid nitrus : 

RSH + HONO → RSNO + H2O

Sebatian *O*-Nitroso
--------------------

Sebatian *O*-Nitroso adalah serupa dengan sebatian *S*-nitroso, akan tetapi kurang reaktif kerana atom oksigen kurang nukleofilik daripada atom sulfur. Pembentukan alkil nitrit daripada alkohol dan asid nitrus adalah contoh biasa:

ROH + HONO → RONO + H2O

*N*-Nitrosamin
--------------

*N*-Nitrosamin, termasuk yang jenis karsinogenik, terhasil daripada tindak balas sumber nitrit dengan sebatian amino, yang boleh berlaku semasa pengawetan daging. Lazimnya, tindak balas ini berlaku apabila nitrogen nukleofilik amina sekunder menyerang nitrogen ion nitrosonium elektrofilik: 

NO2− + 2H+ → NO+ + H2O
R2NH + NO+ → R2N-NO + H+
Pembentukan *N*-nitrosamine:

Nitrosamin kemudiannya boleh kehilangan molekul air melalui proses protonasi untuk membentuk kation diazonium, yang merupakan perantaraan yang sangat berguna untuk membentuk sebatian yang berbeza.

Rujukan
-------

1. ↑  Wang, P. G.; Xian, M.; Tang, X.; Wu, X.; Wen, Z.; Cai, T.; Janczuk, A. J. (2002). "Nitric Oxide Donors: Chemical Activities and Biological Applications". *Chemical Reviews*. **102** (4): 1091–1134. doi:10.1021/cr000040l. PMID 11942788.
2. ↑  López-Rodríguez, Rocío; McManus, James A.; Murphy, Natasha S.; Ott, Martin A.; Burns, Michael J. (2020-09-18). "Pathways for N -Nitroso Compound Formation: Secondary Amines and Beyond". *Organic Process Research & Development* (dalam bahasa Inggeris). **24** (9): 1558–1585. doi:10.1021/acs.oprd.0c00323. ISSN 1083-6160.

Pautan luar
-----------

* Nitrosasi Amina

Templat:Nitric oxide signaling
**Orang Seletar** merupakan satu daripada 18 suku yang membentuk kaum Orang Asli di Malaysia. Mereka tergolong dalam kumpulan Melayu Proto iaitu satu daripada 3 kumpulan utama kaum Orang Asli. Mereka bertutur Bahasa Orang Seletar.

Sejarah
-------

Suatu ketika dahulu, Orang Seletar ialah sebahagian daripada kaum Orang Laut yang tinggal di dalam sampan panjang serta hidup secara nomad di permukaan laut, pulau, persisiran pantai dan kuala sungai. Walau bagaimanapun, kini mereka sudah tinggal di kawasan darat Semenanjung Malaysia serta memiliki kawasan perkampungan mereka sendiri.

Meskipun Orang Seletar pada asalnya ialah sebahagian daripada kaum Orang Laut, namun kini kerajaan Malaysia telah mengkategorikan suku mereka sebagai sebahagian daripada kaum Orang Asli.

Kawasan penempatan dan cara hidup
---------------------------------

Secara tradisinya, Orang Seletar bergantung kepada hasil laut. Keadaan ini menyebabkan mereka sering hidup berpindah-randah. Walau bagaimanapun, perubahan dalam sosio ekonomi telah merubah cara hidup mereka.

Orang Seletar kini tinggal di kawasan penempatan yang lebih teratur di selatan negeri Johor seperti Kampung Bakar Batu, Johor Bahru. Mereka mengamalkan kepercayaan animisme tetapi ada antara mereka yang telah menganut agama Islam.

Ada antara mereka yang sudah bekerja di kilang perindustrian. Mereka juga kini menangkap ikan menggunakan peralatan moden. Malahan, ada di kalangan mereka yang mengusahakan kedai makanan laut.

Rujukan
-------

1. ↑  "Orang Seletar". Joshua Project. Dicapai pada 2016-12-10.
2. ↑  Kirk Endicott (2015). *Malaysia's Original People: Past, Present and Future of the Orang Asli*. NUS Press. ISBN 99-716-9861-7.
3. ↑  "Orang Seletar in Singapore". Joshua Project. Dicapai pada 2016-12-10.

* Jabatan Hal Ehwal Orang Asli Diarkibkan 2008-01-22 di Wayback Machine

| * l
* b
* s
Orang asli Semenanjung Malaysia |
| --- |
| Etnik | 

|  |  |
| --- | --- |
| Melayu Proto | 
* Jakun
* Kanaq
* Laut
	+ Kuala
	+ Seletar
* Semelai
* Temoq
* Temuan

 |
| Semang (Negrito) | 
* Bateq
* Jahai
* Kensiu
* Lanoh
* Mendriq

 |
| Senoi | 
* Che Wong
* Jah Hut
* Mahmeri
* Semai
* Semaq Beri
* Temiar

 |

 |
| Bahasa | 
* Bateq
* Che Wong
* Duano
* Jah Hut
* Jahai
* Jakun
* Jedek
* Kensiu
* Kintaq
* Lanoh
* Mah Meri
* Minriq
* Mintil
* Ten'edn
* Orang Kanaq
* Orang Seletar
* Semai
* Semaq Beri
* Semelai
* Semnam
* Temiar
* Temoq
* Temuan

|  |  |
| --- | --- |
| Pupus | 
* Kenaboi
* Sabüm
* Wila'

 |

 |
| Kebudayaan | 
* Upacara sewang
* Buluh cehtong

|  |  |
| --- | --- |
| Muzium | 
* Ayer Keroh
* Gombak

 |

 |
| Media | Asyik FM |
| Rencana berkaitan | Senoi Praaq |
| Kategori Kategori |